న్యూఢిల్లీ, జనవరి 23: బొగ్గు స్కాం కేసు దర్యాప్తును అడ్డుకోవడానికి సీబీఐ మాజీ డైరెక్టర్ రంజిత సిన్హాకు సుప్రీంకోర్టు షాకిచ్చింది. ఆయన అధికార దుర్వినియోగానికి పాల్పడినట్లు వచ్చిన ఆరోపణలపై విచారణకు సుప్రీంకోర్టు సోమవారం ప్రత్యేక దర్యాప్తు బృందాన్ని (సిట్) నియమించింది. ప్రస్తుత డైరెక్టర్ అలోక్ వర్మ దీనికి సారథ్యం వహిస్తారని జస్టిస్ మదన్ బి.లోకుర్, జస్టిస్ కురియన్ జోసెఫ్, జస్టిస్ ఏకే సిక్రీలతో కూడిన ధర్మాసనం సోమవారం పేర్కొంది.ఒక సీబీఐ మాజీ చీఫ్పై ప్రస్తుత డైరెక్టర్ దర్యాప్తు జరుపనుండడం సంస్థ చరిత్రలో ఇదే ప్రథమం. బొగ్గు గనుల కేటాయింపుల్లో అక్రమాలకు పాల్పడినట్లు ఆరోపణలు ఎదుర్కొంటున్న నిందితులను సిన్హా తన నివాసంలో కనీసం 50-60 సార్లు కలిసినట్లు వ్యక్తిగతంగా కలిసినట్లు సిన్హాపై అభియోగాలున్నాయి. దీనిపై సీబీఐ ప్రత్యేక డైరెక్టర్ ఎంఎల్ శర్మ నేతృత్వంలో గతంలోనే సుప్రీంకోర్టు ఓ కమిటీని నియమించింది. ఈ కమిటీ తన నివేదికలో సిన్హాను తప్పుబట్టింది. ఈ నివేదిక ఆధారంగా ఆయన అధికార దుర్వినియోగానికి పాల్పడినట్లు ప్రాథమిక ఆధారాలు కనబడుతున్నాయని కోర్టు తెలిపింది. ఈ వ్యవహారంలో మొదట సీబీఐయేతర సంస్థతో దర్యాప్తు జరిపించాలని భావించామని, అయితే ఇప్పుడు డైరెక్టర్ మారినందున సీబీఐ నిష్పాక్షికతపై విశ్వాసం ఉంచుతూ డైరెక్టర్కే ఈ బాధ్యత అప్పజెబుతున్నామని, ఆయన సదరు నివేదికను, డాక్యుమెంట్లను పరిశీలించి దర్యాప్తు చేయాలని ఆదేశిస్తున్నట్లు తెలిపింది.
newdhilly, janavari 23: boggu scom kesu daryaaptunu addukovadaniki cbi maji director ranjita sinhaaku supreenkortu shaakichindi. aayana adhikara durviniyogaaniki paalpadinatlu vachina aaropanalapai vichaaranaku supreenkortu somavaram pratyeka daryaaptu brundaanni (sit) niyaminchindi. prastuta director alok varma deeniki saarathyam vahistaarani justis madan bi.lokur, justis kurian josef, justis eke sikreelatho kuudina dharmasana somavaram perkondi.oka cbi maji cheefpai prastuta director daryaaptu jarupanundadam samstha charitralo ide pradhamam. boggu ganula ketayimpullo akramaalaku paalpadinatlu aaropanalu edurkontunna ninditulanu sinha tana nivaasamlo kaneesam 50-60 saarlu kalisinatlu vyaktigatamgaa kalisinatlu sinhapai abhiyogaalunnaayi. deenipai cbi pratyeka director ml sharma netrutvamlo gtamlone supreenkortu oo kamiteeni niyaminchindi. ee commity tana nivedikalo sinhaanu tappubattindi. ee nivedika aadhaaramgaa aayana adhikara durviniyogaaniki paalpadinatlu praathamika aadhaaraalu kanabadutunnayani kortu telipindi. ee vyavahaaramlo modata seebiyetara samsthatho daryaaptu jaripinchaalani bhaavinchaamani, ayithe ippudu director maarinanduna cbi nishpaakshikatapai vishwaasam unchutuu directorke ee baadhyata appajebutunnamani, aayana sadaru nivedikanu, daakyumentlanu pariseelinchi daryaaptu cheyalani aadesistunnatlu telipindi.